Projektas

ŠIAULIŲ MIESTO SAVIVALDYBĖS TARYBA

SPRENDIMAS

Dėl Šiaulių miesto savivaldybės tarybos 2018 m. gruodžio 27 d. sprendimO Nr. T-475 „DĖL TRŪKSTAMŲ SVEIKATOS PRIEŽIŪROS SPECIALISTŲ PRITRAUKIMO DIRBTI ŠIAULIŲ MIESTO SAVIVALDYBĖS SVEIKATOS PRIEŽIŪROS ĮSTAIGOSE FINANSAVIMO TEIKIMO TVARKOS APRAŠO PATVIRTINIMO“ PAKEITIMO

2025 m. d. Nr. T-

Šiauliai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Šiaulių miesto savivaldybės taryba nusprendžia:

1. Pakeisti Trūkstamų sveikatos priežiūros specialistų pritraukimo dirbti Šiaulių miesto savivaldybės sveikatos priežiūros įstaigose finansavimo teikimo tvarkos aprašą, patvirtintą Šiaulių miesto savivaldybės tarybos 2018 m. gruodžio 27 d. sprendimu Nr. T-475 „Dėl Trūkstamų sveikatos priežiūros specialistų pritraukimo dirbti Šiaulių miesto savivaldybės sveikatos priežiūros įstaigose finansavimo teikimo tvarkos aprašo patvirtinimo“ 1 punktu:

1.1. Pakeisti 1 punktą ir jį išdėstyti taip:

„1. Trūkstamų sveikatos priežiūros specialistų pritraukimo dirbti Šiaulių miesto savivaldybės sveikatos priežiūros įstaigose finansavimo teikimo tvarkos aprašas (toliau – Aprašas) nustato pritraukimo priemones trūkstamiems gydytojams specialistams (rezidentams), bendrosios ir išplėstinės praktikos slaugytojams (toliau – slaugytojas) ir visuomenės sveikatos specialistams (toliau kartu – trūkstamas specialistas) pritraukti dirbti Šiaulių miesto savivaldybės teritorijoje veikiančiose visuomenės sveikatos priežiūros įstaigose ir asmens sveikatos priežiūros įstaigose, kurios yra sudariusios paslaugų teikimo sutartis su teritorine ligonių kasa (toliau kartu – Įstaiga) ir pritraukimo priemonių skyrimo tvarką.“

1.2. Pakeisti 3.4 papunktį ir jį išdėstyti taip:

„3.4. Vienkartinė išmoka gydytojui – pirminės ambulatorinės asmens sveikatos priežiūros paslaugas teikiančios įstaigos gydytojui specialistui mokama išmoka, skirta gydytojo poreikiams tenkinti.“

1.3. Pakeisti 7.5 papunktį ir jį išdėstyti taip:

„7.5. Ne daugiau kaip 5 000 eurų slaugytojo ar visuomenės sveikatos specialisto kasmetinė stipendija, skirta bendrosios ar išplėstinės praktikos slaugytojų ar visuomenės sveikatos studijoms (kursams) Lietuvos Respublikos aukštosiose mokyklose apmokėti pagal studijų (kursų) išlaidų sąmatą 100 (šimtu) procentų Savivaldybės biudžeto lėšomis. Pritraukimo priemone pasinaudojęs slaugytojas ar visuomenės sveikatos specialistas įsipareigoja, pabaigęs studijas (kursus), Įstaigoje dirbti pagal savo licenciją ar įgytą kvalifikaciją laikotarpį, proporcingą Savivaldybės biudžeto lėšomis finansuotam studijų (kursų) laikotarpiui, nuo pirmos darbo dienos Įstaigoje kaip slaugytojas ar visuomenės sveikatos specialistas ne trumpiau kaip 1 metus (nėštumo ir gimdymo atostogų bei atostogų vaikui prižiūrėti laikotarpis neįskaičiuojamas) ir ne mažesniu kaip 1,0 etato darbo krūviu.“

1.4. Pakeisti 24 punktą ir jį išdėstyti taip:

„24. Aprašui įgyvendinti Savivaldybės biudžeto lėšos skiriamos ir kiekvienais metais patvirtinamos Savivaldybės Sveikatos programoje.“

2. Nustatyti, kad sveikatos priežiūros įstaigų pateikti prašymai iki šio sprendimo įsigaliojimo baigiami nagrinėti pagal Aprašą, galiojusį iki pakeitimo.

Šis sprendimas ne vėliau kaip per vieną mėnesį nuo jo paskelbimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

Savivaldybės meras